ai4bharat/Pralekha huggingface dataset:
புள்ளியியல் மற்றும் திட்ட அமலாக்கம் அமைச்சகம்
2021 மே மாதத்திற்கான தொழில் உற்பத்திக் குறியீடு மற்றும் உபயோகம்-சார்ந்த குறியீட்டின் துரித மதிப்பீடுகள் 
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12-ம் தேதியன்று , ஆதார முகமைகளிடம் இருந்து பெறப்பட்டத் தகவல்களின் அடிப்படையில் தயாரிக்கப்பட்டு வெளியிடப்படும். தயாரிப்புத் தொழிற்சாலைகள்/நிறுவனங்களிடம் இருந்து இந்தத் தகவல்கள் ஆதார முகமைகளுக்குக் கிடைக்கும்.
மே 2021-க்கான தொழில் உற்பத்திக் குறியீட்டின்  விரைவு மதிப்பீடு, 2011-12-க்கான அடிப்படையில் 116.6 ஆக இருக்கிறது. சுரங்கங்கள், உற்பத்தி மற்றும் மின்சாரத் துறைகளின் 2021 மே மாதத்திற்கான தொழில் உற்பத்தி குறியீடுகள் முறையே 108.0, 113.5 மற்றும் 161.9 ஆக உள்ளன.
தொழில் உற்பத்திக் குறியீட்டின் திருத்தக் கொள்கையின் படி இந்த துரித மதிப்பீடுகள் இனிவரும் அறிக்கைகளில் மாற்றங்களைக் காணும்.
உபயோகம் சார்ந்த வகைப்பாட்டின் படி, அடிப்படை சரக்குகளுக்கான குறியீடு 122.7 என்ற அளவிலும், மூலதன சரக்குகளுக்கான குறியீடு 65.6 ஆகவும், இடைநிலை சரக்குகளுக்கான குறியீடு 129.9 என்ற அளவிலும், உள்கட்டமைப்பு/கட்டுமான சரக்குகளுக்கான குறியீடு 129.8 ஆகவும் 2021 மே மாதத்தில் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:https://pib.gov.in/PressReleasePage.aspx?PRID=1734815
----
(Visitor Counter : 160
பிரதமர் அலுவலகம்
2022 காமன்வெல்த் போட்டியில் வெண்கலம் வென்ற பளுதூக்கும் வீரர் பி. குருராஜாவுக்கு பிரதமர் வாழ்த்து
2022 காமன்வெல்த் விளையாட்டுப் போட்டியில் வெண்கலம் வென்றதற்காக பளுதூக்கும் வீரர் பி. குருராஜாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
"பி. குருராஜாவின் சாதனையால் மிகுந்த மகிழ்ச்சி அடைகிறேன்! காமன்வெல்த் விளையாட்டுப் போட்டியில் வெண்கலம் வென்றதற்கு அவருக்கு வாழ்த்துகள். அவர் மிகுந்த ஊக்கத்தையும், மன உறுதியையும் வெளிப்படுத்தினார். அவரது விளையாட்டுப் பயணத்தில் மேலும் பல மைல்கல் சாதனைகள் சிறக்க வாழ்த்துகிறேன்."
அறிவியல் மற்றும் தொழில்நுட்பத்துறை
சமீபத்தில் தொடங்கிய 41-வது இந்தியா அண்டார்டிகா அறிவியல் பயணத்தின் கீழ் 23 விஞ்ஞானிகள் மற்றும் உதவி ஊழியர்கள் அடங்கிய முதல் குழு நவம்பர் 10, 2021 அன்று மைத்ரி நிலையத்தை அடைந்தது: மத்திய அமைச்சர் டாக்டர் ஜிதேந்திர சிங்
சமீபத்தில் தொடங்கிய 41-வது இந்தியா அண்டார்டிகா அறிவியல் பயணத்தின் கீழ் 23 விஞ்ஞானிகள் மற்றும் உதவி ஊழியர்கள் அடங்கிய முதல் குழு நவம்பர் 10, 2021 அன்று மைத்ரி நிலையத்தை அடைந்தது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த அமைச்சர், அண்டார்டிகாவில் பல்வேறு அறிவியல் செயல்பாடுகள் இந்த பயணத்தின் போது மேற்கொள்ளப்படும் என்றும், இந்தியாவின் இரண்டு ஆராய்ச்சி நிலையங்களான மைத்ரி மற்றும் பாரதியின் பராமரிப்பு பணிகள் நடைபெறும் என்றும் கூறினார்.
டாக்டர் ஜிதேந்திர சிங் மேலும் கூறுகையில், 41-வது பயணம் இரண்டு முக்கிய நோக்கங்களைக் கொண்டுள்ளது என்றார். கடந்த காலத்தில் இந்தியாவிற்கும் அண்டார்டிகாவிற்கும் இடையிலான புவியியல் தொடர்பைப் புரிந்துகொள்வதற்காக பாரதி நிலையத்தில் உள்ள அமெரி பனி அடுக்குகளின் புவியியல் ஆய்வுகளை உள்ளடக்கியது முதலாவது ஆகும். மைத்ரி நிலையத்திற்கு அருகில் பனிக்கட்டி துளையிடும் பணியை உள்ளடக்கியது இரண்டாவது இலக்கு ஆகும். அண்டார்டிக் பருவநிலை, மேற்குக் காற்று, கடல் பனி மற்றும் கிரீன்ஹவுஸ் வாயுக்கள் பற்றிய புரிதலை மேம்படுத்துவதில் இது கவனம் செலுத்துகிறது. இவை தவிர, புவியியல், பனிப்பாறை, கடல் கண்காணிப்பு மற்றும் மேல் வளிமண்டல அறிவியல் துறையில் நீண்ட கால ஆய்வுகள் தொடர்கின்றன என்றார்.
அண்டார்டிகாவில் மேற்கொள்ளப்படும் அறிவியல் திட்டங்களின் முக்கிய பகுதி, பருவநிலை செயல்முறை மற்றும் மாற்றத்திற்கான இணைப்புகள், மேலோடு பரிணாமம், சுற்றுச்சூழல் செயல்முறைகள் மற்றும் பாதுகாப்பு, நிலப்பரப்பு மற்றும் சூழலியல், கண்காணிப்பு ஆராய்ச்சி போன்ற பல்வேறு கருப்பொருள்களின் கீழ் அறிவை மேம்படுத்துவதில் கவனம் செலுத்துகிறது.
என்சிபிஓஆரின் செயல்பாட்டு ஆதரவுடன் கூடிய அண்டார்டிகாவுக்கான இந்திய அறிவியல் பயணத்தில் நாடு முழுவதும் உள்ள நிறுவனங்கள் மற்றும் பல்கலைக்கழகங்கள் பங்கேற்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1776741
நிலக்கரி அமைச்சகம்
நிலக்கரி இறக்குமதியை குறைக்க நிலக்கரி சலவைத் திறனை அதிகரிக்க வேண்டும்: நிலக்கரி துறை செயலாளர் அம்ரித் லால் மீனா
"நிலக்கரி சலவை - வாய்ப்புகள் மற்றும் சவால்கள்" என்ற தலைப்பில் தில்லியில் தேசியக் கருத்தரங்கு நடைபெற்றது. இக்கருத்தரங்கு அறிவுப் பரிமாற்றத்திற்கும், ஒத்துழைப்பை ஊக்குவிப்பதற்கும், நிலக்கரித் துறையில் புதுமைகளை ஊக்குவிப்பதற்கும் ஒரு தனித்துவமான தளத்தை வழங்கியது.
நிலக்கரி அமைச்சகத்தின் செயலாளர் திரு அம்ரித் லால் மீனா தமது சிறப்புரையில், கோக்கிங் மற்றும் கோக்கிங் அல்லாத நிலக்கரிக்கான சலவை ஆலைகளின் திறனை அதிகரிக்க வேண்டியதன் அவசியத்தை எடுத்துரைத்தார். அவ்வாறு செய்வதன் மூலம், இந்தியா நிலக்கரி இறக்குமதியைச் சார்ந்திருப்பது கணிசமாகக் குறையும் எனவும் உள்நாட்டு நிலக்கரியை ஊக்குவிக்க முடியும் என்றும் அவர் குறிப்பிட்டார். நிலக்கரி உற்பத்தியை திறம்பட அதிகரிக்க நவீன தொழில்நுட்பங்களை ஒருங்கிணைத்து புதிய சுரங்கங்களை திறக்க வேண்டும் என்று அவர் வலியுறுத்தினார். போக்குவரத்து தடைகளை சமாளிக்க பல ரயில்வே திட்டங்கள் நடந்து வருவாகவும் நிலக்கரி தொழில்துறையின் வளர்ச்சிக்கு உள்கட்டமைப்பு மேம்பாடுகள் மேற்கொள்ளப்படுவதாகவும் அவர் தெரிவித்தார்.
பல்வேறு முன்னணி நிறுவனங்களின் பிரதிநிதிகளும் இதில் கலந்து கொண்டு பேசினர். இந்தக் கருத்தரங்கில், 20 நிறுவனங்களைச் சேர்ந்த, 130-க்கும் மேற்பட்ட பிரதிநிதிகள் பங்கேற்றனர்.
நிலக்கரி அமைச்சகத்தின் சிறப்புப் பணி அதிகாரி  டாக்டர் பியூஷ் குமார் பேசுகையில், கருத்தரங்கை வெற்றியடையச் செய்ததற்காக பங்கேற்பாளர்கள் அனைவருக்கும் நன்றி தெரிவித்தார். கருத்தரங்கின் அனைத்து தகவல்களையும் www.wmc-inc.org என்ற இணையதளத்தில் காணலாம் என்று அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1944256
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம் குறித்த இந்திய-இலங்கை கூட்டுப் பணிக்குழுவின் ஐந்தாவது கூட்டம் மெய்நிகர் வடிவில் நடைபெற்றது
மீன்வளம் குறித்த இந்திய-இலங்கை கூட்டுப் பணிக்குழுவின் ஐந்தாவது கூட்டம் கடந்த 25-ந்தேதி மெய்நிகர் வடிவில் நடைபெற்றது.
இந்தியக் குழுவுக்கு மத்திய மீன்வளம், கால்நடை பராமரிப்பு, பால்வள அமைச்சகத்தின் மீன்வளத்துறை செயலர் திரு ஜதிந்திரநாத் ஸ்வைன் தலைமை வகித்தார். மத்திய மீன்வளம், கால்நடைப் பராமரிப்பு, பால்வள அமைச்சகம் , வெளியுறவு அமைச்சகம், உள்துறை அமைச்சகம், தமிழ்நாடு அரசு, புதுச்சேரி அரசு, இந்திய கடற்படை, கடலோரக் காவல் படை பிரதிநிதிகள் இதில் கலந்து கொண்டனர்.
இலங்கைத் தரப்புக்கு அந்நாட்டு மீன்வளத்துறை அமைச்சகத்தின் செயலர் திருமிகு ஆர்.எம்.ஐ. ரத்னாயகே தலைமை வகித்தார்.
இந்தியா, இலங்கை இடையே நீண்டகாலமாக இருந்து வரும் மீனவர்கள், மீன்பிடி படகுகள் பிரச்சினை உள்பட இருதரப்பு விஷயங்கள் பற்றி கூட்டுப் பணிக்குழு விரிவான விவாதம் நடத்தியது.
மீனவர்கள் மற்றும் அவர்களது வாழ்வாதாரம் பற்றிய மனிதாபிமான விஷயத்தில் இந்தியாவின் ஆக்கபூர்வமான அர்ப்பணிப்பை திரு ஜதிந்திர நாத் குறிப்பிட்டார். தற்போது இலங்கையின் வசம் உள்ள மீனவர்கள் மற்றும் மீன்பிடி படகுகளை விரைவாக விடுவிப்பது குறித்து அவர் இலங்கை தரப்பிடம் வலியுறுத்தினார். பாக் நீரிணைப் பகுதியில் மீன்வளத்தைப் பெருக்க இலங்கையுடன் சேர்ந்து கூட்டு ஆராய்ச்சி மேற்கொள்ளத் தயாராக இருப்பதை இந்தியத் தரப்பு எடுத்துக் கூறியது.
கடற்படை, கடலோரக் காவல் படை கூட்டு ரோந்து, கடத்தல் தடுப்பு, இருதரப்பு மீனவர்களின் கவலைகளைப் போக்குவதற்கான நடவடிக்கைகள் உள்ளிட்ட இருதரப்பு விஷயங்கள் பற்றியும் விவாதிக்கப்பட்டது.
கூட்டுப் பணிக்குழுவின் முதல் கூட்டம் 2016-ம் ஆண்டு டிசம்பர் 31-ந்தேதி புதுதில்லியில் நடைபெற்றது. இரண்டாவது கூட்டம் கொழும்பில் 2017 ஏப்ரல் 7-ல் நடந்தது. மூன்றாவது கூட்டம் அதே ஆண்டில் அக்டோபர் 13-ந்தேதி புதுதில்லியிலும், நான்காவது கூட்டம் 2020 டிசம்பர் 30-ந்தேதி மெய்நிகர் வடிவிலும் நடைபெற்றன.
மேலும் கூடுதல் விவரங்களுக்கு ஆங்கிலச் செய்திக்குறிப்பைக் காணலாம் : https://pib.gov.in/PressReleasePage.aspx?PRID=1810193
பிரதமர் அலுவலகம்
பாரபங்கி சாலை விபத்தில் நேரிட்ட உயிரிழப்புக்கு பிரதமர் இரங்கல், பிரதமர் தேசிய நிவாரண நிதியிலிருந்து கருணைத் தொகை அறிவிப்பு
உத்தரப்பிரதேச மாநிலம் பாரபங்கியில் ஏற்பட்ட சாலை விபத்தில் நேரிட்ட உயிரிழப்புக்கு பிரதமர் திரு.நரேந்திர மோடி இரங்கல் தெரிவித்துள்ளார்.
இது தொடர்பாக, சுட்டுரை வாயிலாக பிரதமர் வெளியிட்டுள்ள செய்தியில், “உத்தரப்பிரதேச மாநிலம் பாரபங்கியில் ஏற்பட்ட சாலை விபத்து குறித்து அறிந்து ஆழ்ந்த துயருற்றேன். பாதிக்கப்பட்ட குடும்பங்களுக்கு எனது இரங்கல்கள். இது தொடர்பாக முதல்வர் யோகி அவர்களுடன் பேசினேன். விபத்தில் காயமடைந்த அனைவருக்கும் முறையான சிகிச்சை அளிக்க அனைத்து ஏற்பாடுகளும் மேற்கொள்ளப்பட்டுள்ளன” என்று தெரிவித்துள்ளார்.
இந்த விபத்தில் உயிரிழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000-மும் கருணைத் தொகை வழங்கப்படும் என்று பிரதமர் திரு.நரேந்திர மோடி அறிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “பிரதமர் தேசிய நிவாரண நிதியிலிருந்து, பாரபங்கியில் ஏற்பட்ட மோசமான சாலை விபத்தில் உயிரிழந்தவர்களின் குடும்பத்தினருக்கு இரண்டு லட்ச ரூபாயையும், காயமடைந்தவர்களுக்கு தலா 50,000 ரூபாயையும் கருணைத் தொகையாக பிரதமர் திரு.நரேந்திர மோடி அறிவித்துள்ளார்” என்று கூறியுள்ளது.
•••••
(
உணவுப் பதப்படுத்துதல் தொழிற்சாலைகள் அமைச்சகம்
உள்நாட்டு உணவு பதப்படுத்துதல் தொழில்துறையை மேம்படுத்துதல்
உணவு பதப்படுத்துதல் தொழிற்சாலைகளை பல்வேறு திட்டங்கள் மூலம் மத்திய அரசு ஊக்கப்படுத்தி வருகிறது. உணவு பதப்படுத்துதல் தொழில்துறையைச் சேர்ந்த தொழில்முனைவோருக்கு உணவு பதப்படுத்துதல் அமைச்சகம் நிதியுதவி அளித்து வருகிறது. இத்துறையை ஏற்றுமதி சார்ந்ததாகவும், உற்பத்தியை மேம்படுத்தவும் இத்திட்டம் செயல்படுத்தப்படுகிறது.
கட்டமைப்பு, தரம், சந்தை வளர்ச்சி உள்ளிட்டவற்றிற்காக பல்வேறு திட்டங்கள் மூலம் வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி மேம்பாட்டு ஆணையமும், பதப்படுத்தப்பட்ட உணவுப் பொருட்கள் ஏற்றுமதியாளர்களுக்கு நிதியுதவி அளித்து வருகிறது. உற்பத்தியுடன் இணைந்த ஊக்கத்தொகை திட்டத்தின் கீழ் உணவுப் பதப்படுத்துதல் தொழில்துறைக்கு 10,900 கோடி ரூபாய் வழங்குவதற்கு கடந்த ஆண்டு மார்ச் மாதம் மத்திய அரசு ஒப்புதல் அளித்தது. இத்திட்டத்தின் கீழ் 129 நிறுவனங்கள் பயனடைந்துள்ளன. இத்தகவலை மக்களவையில் உணவுப் பதப்படுத்துதல் தொழில்துறை இணையமைச்சர் திரு பிரகலாத் சிங் பட்டேல் கேள்வி ஒன்றுக்கு எழுத்துப்பூர்வமாக பதிலளி்த்த போது தெரிவித்தார்.
வடகிழக்குப் பகுதி வளர்ச்சி அமைச்சகம்
வடகிழக்கு பகுதி மேம்பாட்டு அமைச்சகம் – 2020 ஆண்டு நிறைவு கண்ணோட்டம்
வடகிழக்கு பகுதி மேம்பாட்டு அமைச்சகம் 2020ம் ஆண்டில் மேற்கொண்ட முக்கிய சாதனைகள்:வடகிழக்கு பகுதிகளுக்கான ஒதுக்கீட்டில் 30 சதவீதத்தை, பின்தங்கிய மக்களின் மேம்பாட்டுக்கும், பின்தங்கிய பகுதிகளின் மேம்பாட்டுக்கும் பயன்படுத்த மத்திய அரசு ஒப்புதல் அளித்தது. அதன்படி கீழ்கண்ட திட்டங்களில் கவனம் செலுத்தப்பட்டது.வடகிழக்கு பகுதி மலைகளில் காடு வளர்ப்பு திட்டம்.இயற்கை முறை விவசாய மேம்பாட்டுத் திட்டம்வடகிழக்கு பகுதி பழங்குடியின மக்களின் பிரச்னைகளுக்கு தீர்வு காணும் ஆய்வுகளை மேற்கொள்ளுதல்.வடகிழக்கு மாநிலங்களில் உள்ள பல்வேறு மொழிகள் பற்றிய ஆய்வு. இதேபோல் பின்தங்கிய சமூகத்தினர் மற்றும் பின்தங்கிய பகுதிகளுக்கான பல திட்டங்களில் கவனம் செலுத்தப்பட்டன.
வடகிழக்கு பகுதி மேம்பாட்டு துறை டிஜிட்டல் மயம்: வடகிழக்கு மேம்பாட்டு துறையில் 100 சதவீத இ- அலுவலக பணிகளை நடைமுறைப்படுத்தும் கட்டமைப்புகள் ஏற்படுத்தப்பட்டன. கோவிட்-19 தொற்று காலத்தில் வடகிழக்கு மேம்பாட்டு அமைச்சகத்தின் பணிகளில் எந்த இடையூறும் ஏற்படவில்லை. இதனால் 2019-20ம் நிதியாண்டில் வடகிழக்கு பகுதி மேம்பாட்டு அமைச்சகத்துக்கு ஒதுக்கப்பட்ட நிதி முழுவதும் பயன்படுத்தப்பட்டது. பணிகள் பாதிக்கப்படாமலும், ஊழியர்களின் பாதுகாப்பும் உறுதி செய்யப்பட்டது.
வடகிழக்கு பகுதியில் மூங்கில் வள மேம்பாடு: நாட்டின் 35 சதவீத மூங்கில் வளர்ப்பு பகுதிகள் வடகிழக்கு மாநிலங்களில் உள்ளன. வன சட்டத்தின் கீழ் மூங்கில் கொண்டு செல்வதற்கு கட்டுப்பாடுகள் உள்ளதால், இங்குள்ள மூங்கில் வளம் முழுவதும் பயன்படுத்தப்படவில்லை. இதனால் இந்திய வனச் சட்டத்தில் மரங்கள் பிரிவில் இருந்து மூங்கிலை அகற்றி, புல் இனத்தில் மத்திய அரசு சேர்த்தது. இந்த முடிவால், வடகிழக்கு பகுதியில் மூங்கில் மேம்பாட்டில் முக்கிய மாற்றம் ஏற்பட்டது. மூங்கில் அதிகளவு பயிரிடப்பட்டு பயன்படுத்தப்படுகிறது.இதேபோல் மற்றொரு சீர்திருத்தமும் மேற்கொள்ளப்பட்டது. மூங்கில் குச்சிகளுக்கான இறக்குமதி வரி 10 சதவீதத்திலிருந்து 25 சதவீதமாக அதிகரிக்கப்பட்டது. இது அகர்பத்தி குச்சி தயாரிப்பு ஆலைகள் உள்நாட்டில் உருவாக வழி வகுத்தது.கடந்த 2019 செப்டம்பரில் இருந்து பத்தி குச்சி இறக்குமதி செய்யப்படவில்லை. உள்ளூர் மூங்கிலே பயன்படுத்தப்படுகிறது.வடகிழக்கு மாநிலங்களில் சாலை, ரயில் மற்றும் விமான போக்குவரத்து மேம்படுத்தப்பட்டு மக்கள் மற்றும் சரக்கு போக்குவரத்து மேம்படுத்தப்பட்டது.உள்கட்டமைப்பு, எரிசக்தி மற்றும் இதர துறைகளும் வளர்ச்சி கண்டுள்ளன.வடகிழக்கு மாநிலங்களின் வளர்ச்சிக்கு மத்திய அரசு ரூ.53,374 கோடி வழங்கியுள்ளது.வடகிழக்கு பகுதியில் இந்திரா தனுஸ் எரிவாயு விநியோகத் தொகுப்பு திட்டத்துக்கு ரூ.9265 கோடி அனுமதிக்கப்பட்டது.அருணாச்சலப் பிரதேசத்தில் ஹோலங்கி விமான நிலையம் ரூ.955.67 கோடியில் அமைக்க திட்டமிடப்பட்டுள்ளது. இது 2022 டிசம்பர் மாதம் முடிவடையும்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1685004
சமூக நிதி மற்றும் அதிகாரமளித்தல் அமைச்சகம்
2018-19 நிதியாண்டுக்காக மாற்றுத் திறனாளிகளுக்கு அதிகாரமளிக்கும் துறை மற்றும் ஏ.எல்.ஐ.எம்.சி.ஓ. இடையே புரிந்துணர்வு ஒப்பந்தம் கையெழுத்து
சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறை  இந்திய செயற்கைக் கால் உற்பத்தி நிறுவனத்துடன்  உடன் 20187-19க்கான புரிந்துணர்வு ஒப்பந்தத்தில் நேற்று கையொப்பமிட்டது. நாட்டில் உள்ள மாற்றுத்திறனாளிகளுக்கு அதிகாரமளிப்பதில் எட்டப்பட வேண்டிய பெரும் வளர்ச்சியை இது உள்ளடக்கியுள்ளது.
இந்திய செயற்கைக் கால் உற்பத்தி நிறுவனம் சமூக நீதி மற்றும் அதிகாரமளித்தல் அமைச்சகத்தின் நிர்வாக கட்டுப்பாட்டின் கீழ் செயல்படும் லாப நோக்கமற்ற மத்திய பொதுத் துறை நிறுவனமாகும்.
பிரதமர் அலுவலகம்
நவம்பர் 26 அன்று அரசியல் சாசன தின கொண்டாட்டத்தில் பிரதமர் பங்கேற்கிறார்
நாடாளுமன்ற மைய மண்டபத்தில் நடைபெறும் அரசியல் சாசன தின நிகழ்ச்சியில் பிரதமர் உரையாற்றவுள்ளார்
விஞ்ஞான் பவனில் உச்சநீதிமன்றம் ஏற்பாடு செய்துள்ள அரசியல் சாசன தின கொண்டாட்டத்தையும் பிரதமர் தொடங்கி வைக்கிறார்
இந்திய அரசியல் சாசனத்தை, 1949 ஆம் ஆண்டு அரசியல் சட்ட நிர்ணய சபை ஏற்றுக்கொண்டதை நினைவுகூரும் விதமாக, நவம்பர் 26 அன்று அரசியல் சாசன தினத்தை நாடு கொண்டாடவுள்ளது. வரலாற்றுச் சிறப்புமிக்க இந்த தினத்தின் முக்கியத்துவத்தை அங்கீகரிப்பது என்ற பிரதமரின் தொலைநோக்குப் பார்வை அடிப்படையில், அரசியல் சாசன தின கொண்டாட்டம் 2015-ல் தொடங்கியது. 2010-ல் திரு நரேந்திர மோடி குஜராத் முதலமைச்சராக இருந்தபோது ஏற்பாடு செய்யப்பட்ட “அரசியலமைப்பு சட்ட கவுரவ யாத்திரை”-யிலிருந்து இந்த தொலைநோக்கு பார்வைக்கான அடிப்படை தொடங்கியது.
இந்த ஆண்டு அரசியல் சாசன தின கொண்டாட்டத்தின் ஒரு பகுதியாக, 26 நவம்பர் 2021 அன்று நாடாளுமன்றத்திலும், விஞ்ஞான் பவனிலும் ஏற்பாடு செய்யப்பட்டுள்ள நிகழ்ச்சிகளில் பிரதமர் திரு நரேந்திர மோடி கலந்து கொள்ளவுள்ளார்.
நாடாளுமன்றத்தில் ஏற்பாடு செய்யப்பட்டுள்ள நிகழ்ச்சி, நாடாளுமன்ற மைய மண்டபத்தில் காலை 11 மணிக்கு தொடங்கும். இந்த நிகழ்ச்சியில் குடியரசுத் தலைவர், குடியரசு துணைத் தலைவர், பிரதமர் மற்றும் மக்களவைத் தலைவர் ஆகியோர் உரையாற்றவுள்ளனர். குடியரசுத் தலைவர் உரையாற்றி முடித்த பிறகு, அரசியல் சாசன முகப்புரையை வாசிப்பதில், நாடுமுழுவதும் உள்ள மக்கள் நேரலையில் பங்கேற்பார்கள். அத்துடன் அரசியல் சட்ட நிர்ணய சபை விவாதங்களின் டிஜிட்டல் வடிவம், இந்திய அரசியல் சட்டத்தின் டிஜிட்டல் மயமாக்கப்பட்ட கையெழுத்துப் பிரதி மற்றும் இதுநாள் வரை மேற்கொள்ளப்பட்ட அனைத்து திருத்தங்களையும் உள்ளடக்கிய மேம்படுத்தப்பட்ட இந்திய அரசியல் சாசனத்தையும் குடியரசுத் தலைவர் வெளியிடவுள்ளார். மேலும் ‘அரசியல் சாசன ஜனநாயகம் குறித்த ஆன்லைன் வினாடி-வினா’ போட்டியையும் அவர் தொடங்கி வைக்கவுள்ளார்.
புதுதில்லி விஞ்ஞான் பவன் நிறைவு விழா அரங்கில், மாலை 5.30 மணியளவில் உச்சநீதிமன்றம் ஏற்பாடு செய்துள்ள 2 நாள் அரசியல் சாசன தின கொண்டாட்டங்களையும் பிரதமர் தொடங்கி வைக்கவுள்ளார். உச்சநீதிமன்றத்தின் அனைத்து நீதிபதிகள், அனைத்து உயர்நீதிமன்றங்களின் தலைமை நீதிபதிகள் மற்றும் மூத்த நீதிபதிகள், இந்திய அரசின் சொலிசிட்டர் ஜென்ரல் மற்றும் சட்டத்துறை சார்ந்த பிற அமைப்பினரும், இந்த நிகழ்ச்சியில் பங்கேற்கவுள்ளனர். விழாவில் பங்கேற்பவர்களிடையே பிரதமர் உரையாற்றவுள்ளார்.
சிறப்பு சேவைகள் மற்றும் கட்டுரைகள்
ரூ.94.34 லட்சம் மதிப்புள்ள வைரக்கற்கள் பறிமுதல்
சென்னை விமான நிலைய சுங்கத்துறைக்கு கிடைத்த ரகசிய தகவலின் அடிப்படையில், கொழும்பிலிருந்து சென்னை வந்த இலங்கையைச் சேர்ந்த நஜிமுதீன் என்ற பயணியிடம் நடத்திய சோதனையில், வயிற்றில் மறைத்து எடுத்து வந்த 1746 வைரக்கற்கள் கண்டுபிடிக்கப்பட்டன. இதன் மதிப்பு ரூ 94.34 லட்சம் ஆகும். வைரங்களைப் பறிமுதல் செய்த அதிகாரிகள், அந்தப் பயணியைக் கைது செய்தனர்.
மேலும் விசாரணை நடைபெற்று வருவதாக, சென்னை விமான நிலைய சுங்கத்துறை முதன்மை ஆணையர் திரு கே.ஆர். உதய் பாஸ்கர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
உள்துறை அமைச்சகம்
2022-ஆம் ஆண்டுக்கான மத்திய உள்துறை அமைச்சரின், “சிறந்த செயல்பாட்டுக்கான பதக்கம்” 4 சிறப்பு செயல்பாடுகளுக்காக வழங்கப்பட்டது
2022-ஆம் ஆண்டுக்கான மத்திய உள்துறை அமைச்சரின் “சிறந்த செயல்பாடுகளுக்கான பதக்கம்” 4 சிறந்த நடவடிக்கைகளுக்காக வழங்கப்பட்டுள்ளது. நாடு/மாநிலம்/யூனியன் பிரதேசங்களின் பாதுகாப்புக்கு அதிக முக்கியத்துவம் அளித்தல், நாட்டின் முக்கியப் பிரிவுகளில் பாதுகாப்பில் குறிப்பிடத்தக்க தாக்கம், சிறந்த திட்டமிடல் உள்ளிட்ட செயல்களை அங்கீகரிக்கும் விதமாக 2018-ஆம் ஆண்டு இந்த பதக்கம் உருவாக்கப்பட்டது. தீவிரவாத எதிர்ப்பு நடவடிக்கை, ஆயுதங்களை கட்டுப்படுத்துதல், போதைப்பொருள் கடத்தல் தடுப்பு மற்றும் மீட்புப் பணிகள் ஆகியவற்றில் சிறந்த செயல்பாடுகளுக்காக இந்த விருதுகள் வழங்கப்படுகின்றன. இது ஒவ்வொரு ஆண்டும் அக்டோபர் 31-ம் தேதி அறிவிக்கப்படும். ஓராண்டின் 3 சிறந்த செயல்பாடுகள் விருதுக்காக பரிந்துரைக்கப்படும். மேலும், அசாதாரண சூழல்களில் மாநிலம்/யூனியன் பிரதேசங்களின் காவல்துறையை ஊக்குவிப்பதற்காக 5 சிறப்பு விருதுகள் வழங்கப்படும்.
மின்னணு மற்றும் தகவல் தொழில்நுட்பம்
சைபர் பாதுகாப்பு இந்தியா முன்முயற்சியின் கீழ், தலைமைத் தகவல் பாதுகாப்பு அதிகாரிகளின் 30வது தொகுப்பிற்கு ஆழமான பயிற்சி வழங்கும் திட்டத்திற்கு தேசிய இ-நிர்வாகப் பிரிவும் மத்திய மின்னணு மற்றும் தகவல் தொழில்நுட்ப அமைச்சகமும் ஏற்பாடு செய்துள்ளன
சைபர்  குற்றம் பற்றிய விழிப்புணர்வைப் பரவலாக்குதல் மற்றும் வளர்ந்து வரும் அச்சுறுத்தலை எதிர்த்துப் போதுமான பாதுகாப்பு நடவடிக்கைகளை உறுதி செய்வதற்காகவும், நிறுவனங்கள் தங்கள் டிஜிட்டல் உள்கட்டமைப்பைப் பாதுகாத்து, இணையத் தாக்குதல்களைச் சமாளிப்பதில் எதிர்காலத்துக்குத் தயாராக இருக்க வேண்டும் என்பதற்காகவும் அனைத்து அரசுத் துறைகளிலும் உள்ள தலைமை தகவல் பாதுகாப்பு அதிகாரிகள்  மற்றும் முன்னணி தகவல் தொழில்நுட்ப அதிகாரிகளுக்குத் திறன்களை உருவாக்குதல் ஆகியவற்றுக்காக சைபர் பாதுகாப்பு இந்தியா முன்முயற்சி வடிவமைக்கப்பட்டிருந்தது.
தலைமைத் தகவல் பாதுகாப்பு அதிகாரிகள், சைபர் தாக்குதல்களை முழுமையாகவும் விரிவாகவும் புரிந்துகொள்வதையும், அண்மைக்கால பாதுகாப்புத் தொழில்நுட்பங்களில் தேவையான திறன்களைப் பெறுவதையும், தனிப்பட்ட நிறுவனங்கள் மற்றும் குடிமக்களுக்கு வலுவான மின்னணு-உள்கட்டமைப்பின் பலன்கள் கிடைக்கச்செய்வதையும் இந்த ஆழமான பயிற்சி சிறப்பு நோக்கமாகக் கொண்டிருந்தது. தலைமைத் தகவல் பாதுகாப்பு அதிகாரிகள் சைபர் பாதுகாப்பு களத்தில் கொள்கைகளை வகுப்பதற்கும் உறுதியான இணைய நெருக்கடி மேலாண்மைத் திட்டங்களை உருவாக்குவதற்கும் உதவும் வகையில் சட்ட விதிகளின் முழுமையான பார்வையை வழங்குவதிலும் இப்பயிற்சி கவனம் செலுத்தியது.
இந்த நிகழ்ச்சியின் தொடக்க அமர்வில் புகழ்பெற்ற பிரமுகர்களான திரு அபிஷேக் சிங், திரு எஸ்.என். திரிபாதி ஆகியோர் கலந்துகொண்டு சிறப்பித்தனர்.
2018 இல் தொடங்கப்பட்ட தலைமைத் தகவல் பாதுகாப்பு அதிகாரிகளுக்கான பயிற்சி, அரசு மற்றும் தனியார்துறை ஒத்துழைப்பு மாதிரியின் கீழ் முதன்முறையாக அரசு மற்றும் தொழில் கூட்டமைப்புக்கு இடையிலான ஒத்துழைப்புடன் நடைபெறுகிறது. 2018 ஜூன் முதல், 1,224 மூத்த அதிகாரிகளுக்கு அந்தந்த நிறுவனங்களின் டிஜிட்டல் உள்கட்டமைப்பு மற்றும் அமைப்புகளைப் பாதுகாக்க இந்தத் திட்டங்கள் உதவியுள்ளன.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1856472
நுகர்வோர் நலன், உணவு மற்றும் பொது விநியோகம் அமைச்சகம்
மாநில உணவு ஆணையங்களின் செயல்பாட்டை ஆய்வு செய்தார் உணவு மற்றும் பொது விநியோகத்துறை செயலாளர்
மத்திய உணவு மற்றும் பொது விநியோகத் துறையின் செயலாளர் தலைமையில், மாநில உணவு ஆணையங்களின் செயல்பாடுகளை ஆய்வு செய்வதற்கான கூட்டம் இன்று நடைபெற்றது.
இதில் உரையாற்றிய மத்திய உணவு மற்றும் பொது விநியோகத் துறையின் செயலாளர், பாதிக்கப்படக்கூடிய நபர்கள் மற்றும் வளரத் துடிக்கும் மாவட்டங்கள் மீது சிறப்பு கவனம் செலுத்துமாறு மாநில உணவு ஆணையங்களை கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும் :
https://pib.gov.in/PressReleasePage.aspx?PRID=1678410
------
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
ஈரல் கொழுப்பு நோயை, நோய்கள் தடுப்பு மற்றும் கட்டுப்படுத்தும் தேசிய திட்டத்தின் கீழ் இணைப்பதற்கான செயல்பாட்டு வழிகாட்டுதல்கள்: டாக்டர் ஹர்ஷ்வர்தன் தொடக்கம்
மது அருந்தாமல் ஏற்படும் ஈரல் கொழுப்பு நோயை NAFLD , புற்றுநோய், சர்க்கரை நோய், இதய நோய் மற்றும் பக்கவாதம் ஆகிய நோய்கள் தடுப்பு மற்றும் கட்டுப்படுத்தும் தேசிய திட்டத்தின் கீழ் NPCDCS  இணைப்பதற்கான செயல்பாட்டு வழிகாட்டுதல்களை மத்திய சுகாதாரத்துறை அமைச்சர் டாக்டர் ஹர்ஷ்வர்தன் இன்று தொடங்கி வைத்தார்.
மது அருந்தாமல், வைரஸ் பாதிப்பு இல்லாமல் அல்லது மருந்துகள் காரணங்களை தவிர்த்தும், இயல்புக்கு மாறாக ஈரலில் கொழுப்பு சேர்வது, ஈரல் புற்றுநோய் போன்ற தீவிரமான உடல்நிலை பாதிப்பு என டாக்டர் ஹர்ஷ் வர்தன் கூறினார்.
கடந்த 20 ஆண்டுகளாக, ஈரல் கொழுப்பு நோய் இரண்டு மடங்குக்கு மேல் அதிகரித்துள்ளது. 1990ம் ஆண்டுகளில் 40 லட்சம் பேருக்கு ஈரல் கொழுப்பு நோய் இருந்தது. 2017ம் ஆண்டு இந்த எண்ணிக்கை 94 லட்சமாக அதிகரித்தது.
இந்தியாவில் உடல் பருமனாக உள்ளவர்கள், நீரிழிவு நோயாளிகளில் 9 சதவீதம் முதல் 32 சதவீதம் பேருக்கு, ஈரல் கொழுப்பு நோய் இருப்பதாக தொற்று நோயியல் ஆய்வுகள் தெரிவிக்கின்றன என டாக்டர் ஹர்ஷ் வர்தன் கூறியுள்ளார்.
இந்த ஈரல் கொழுப்பு நோய்க்கு தடுப்பு நடவடிக்கை தேவை என்பதை அடையாளம் கண்ட முதல் நாடாக இந்தியா மாறிவருகிறது என மத்திய சுகாதாரத்துறை அமைச்சர் கூறினார்.
அதனால் தற்போதுள்ள தேசிய தொற்று நோய் திட்டத்தின் உத்திகளை, ஈரல் கொழுப்பு நோய் தடுப்பு மற்றும் கட்டுப்பாட்டுக்கும் பின்பற்ற வேண்டும் என்பதை மத்திய அரசு உணர்ந்துள்ளது என டாக்டர் ஹர்ஷ் வர்தன் கூறினார்.
ஆயுஷ்மான் பாரத் திட்டம் மூலம் இதுவரை 838.39 லட்சம் பேர் உயர் ரத்த அழுத்தத்துக்காகவும், 683.34 லட்சம் பேர் நிரிழிவு நோய்க்காவும், 806.4 லட்சம் பேர் 3 விதமான புற்றுநோய்களுக்காகவும், சுகாதார நல மையங்கள் மூலம் பரிசோதிக்கப்பட்டுள்ளனர்’’ என டாக்டர் ஹர்ஷ் வர்தன் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699904
(Visitor Counter : 348
ரெயில்வே அமைச்சகம்
டிஜிட்டல் இந்தியா முன்னெடுப்பை இந்திய ரயில்வே பெரிய அளவில் ஊக்கப்படுத்துகிறது
டிஜிட்டல் இந்தியா முன்னெடுப்பை இந்திய ரயில்வேயில் ஊக்கப்படுத்தும் வகையில், ரயில் நிலையங்களில் உள்ள உணவு தயாரிப்பு நிறுவனங்கள் வாயிலாக உணவுப் பொருட்களை கொள்முதல் செய்வதற்கு மின்னணு பரிவர்த்தனைகளை மேற்கொள்ள ஊக்கப்படுத்தப்படுகிறது. மொத்தம் 8878 நிறுவனங்களில், மின்னணு பண பரிவர்த்தனைகளுக்கான வசதிகள் உள்ளது. இதற்காக, வழங்கப்பட்ட உணவுகளின் விலையை அச்சிட்டு அளிப்பதற்கு, கையடக்க எந்திரங்கள் வழங்கப்பட்டுள்ளன. தற்போது 596 ரயில்களில் 3081 கையடக்க விற்பனை பதிவு எந்திரங்கள் உள்ளன. 4316 உணவு தயாரிப்பு நிறுவனங்களுக்கு விற்பனை பதிவு எந்திரங்கள் வழங்கப்பட்டுள்ளன.
ரயில்களில் பயணிகளின் வசதிக்காக, இ- கேட்ரிங் வசதியை இந்திய ரயில்வே அறிமுகம் செய்துள்ளது. பயணிகள் இ-டிக்கெட் மூலம் பயணச்சீட்டை முன் பதிவு செய்யும் போதே, அவர்களுக்கு தேவையான உணவு வகைகளை முன்பதிவிடலாம். அல்லது ரயிலில் பயணம் செய்யும் பயணிகள் செயலி, சேவை மையம், இணையதளம் வசதியை பயன்படுத்தியோ அல்லது 1323 என்ற எண் மூலம் தொடர்பு கொண்டோ தங்களுக்கு தேவையான உணவு வகைகளை முன்பதிவு செய்யலாம். இ-கேட்ரிங் சேவை தற்போது, 310 ரயில் நிலையங்களில் உள்ளன. சராசரியாக நாள் ஒன்றுக்கு 41,844 உணவு வகைகள் வழங்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861415
பிரதமர் அலுவலகம்
இந்தி தினத்தன்று மக்களுக்கு பிரதமர் வாழ்த்து தெரிவித்துள்ளார்
இந்தி தினத்தன்று மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது;
“இந்தி மொழி உலகம் முழுவதும் இந்தியாவுக்கு சிறப்பு மரியாதையை கொண்டு வந்துள்ளது. அதன் எளிமையும், உணர்திறனும் எப்போதும் ஈர்ப்புடையதாக உள்ளன. இந்தி தினத்தன்று அதன் வளர்ச்சிக்கும், அதிகாரம் அளித்தலுக்கும் அயராது பாடுபட்ட அனைவருக்கும் எனது மனமார்ந்த வாழ்த்துக்களை நான் தெரிவித்து கொள்கிறேன்.”
பிரதமர் அலுவலகம்
தேசிய விளையாட்டு மற்றும் சாகச விருதுகள் 2020-ஐ பெற்றவர்களுக்கு பிரதமர் வாழ்த்து
தேசிய விளையாட்டு மற்றும் சாகச விருதுகள் 2020-ஐ பெற்ற விளையாட்டு வீரர்களுக்கு பிரதமர் திரு. நரேந்திர மோடி இன்று வாழ்த்து தெரிவித்துள்ளார்.
“தேசிய விளையாட்டு மற்றும் சாகச விருதுகள் 2020-ஐ பெற்றுள்ள திறமையான அனைத்து விளையாட்டு வீரர்களுக்கும் வாழ்த்துகள்! இந்த வீரர்களிடம் இருந்து கற்றுக்கொள்ள நிறைய இருக்கிறது. இவர்களது வெற்றி வளரும் விளையாட்டு வீரர்களுக்கு ஊக்கம் அளிக்கிறது. விருது வென்றவர்களின் வருங்கால முயற்சிகளுக்கு மனமார்ந்த வாழ்த்துகள்.” என்று பிரதமர் தெரிவித்துள்ளார்.